ສະຫະລັດ ປະກາດການລົງໂທດເພີ້ມຂຶ້ນ ຕໍ່ພວກທະຫານມຽນມາ
ບັນດາພວກທີ່ຖືກລົງໂທດ ຈາກສະຫະລັດ ຢູ່ໃນມຽນມາ ແມ່ນຮວມທັງພວກສະມາຊິກສະພາປົກຄອງປະເທດ  ບັນດາຄະນະລັດຖະມົນຕີ ແລະພວກລູກເຕົ້າທີ່ໃຫຍ່ແລ້ວ ຂອງເຈົ້າໜ້າທີ່ທະຫານຈຳນວນນຶ່ງ.
ສະຫະລັດ ໄດ້ລົງໂທດບັນດາສະມາຊິກຂອງກອງທັບ ແລະພວກທີ່ພົວພັນກັບທະຫານ ມຽນມາ ໃນຈຳນວນທີ່ເພີ້ມຂຶ້ນ ໂດຍກ່າວຫາພວກເຂົາວ່າ ມີບົດບາດ ໃນການກໍ່ຄວາມ ຮຸນແຮງຕໍ່ພວກປະທ້ວງທີ່ເດີນຂະບວນ ບໍ່ເຫັນພ້ອມກັບການ ເຮັດລັດຖະປະຫານ ຂອງ ພວກທະຫານໃນວັນທີ 1 ເດືອນກຸມພາຜ່ານມາ ບັນດາພວກທີ່ຖືກລົງໂທດ ແມ່ນຮວມທັງພວກສະມາຊິກສະພາປົກຄອງປະເທດ ບັນດາ ຄະນະລັດຖະມົນຕີ ແລະພວກລູກເຕົ້າຜູ້ໃຫຍ່ ຂອງເຈົ້າໜ້າທີ່ທະຫານຈຳ ນວນນຶ່ງ ອີງ ຕາມກະຊວງຕ່າງປະເທດສະຫະລັດ ການລົງໂທດໃໝ່ໄດ້ປະສານງານກັບອັງກິດ ແລະການາດາ ຊຶ່ງຈະວາງມາດຕະ ການທີ່ຄ້າຍຄືກັນນີ້ ລັດຖະມົນຕີີຕ່າງປະເທດ ທ່ານແອນໂທນີ ບລິງຄັນ ໄດ້ກ່າວຢູ່ຖະແຫຼງການໃນວັນຈັນວາ ນີ້ວ່າ “ດັ່ງທີ່ປະທານາທິບໍດີໄບເດັນ ໄດ້ກ່າວໄວ້ນັ້ນ ສະຫະລັດຈະສືບ ຕໍ່ຊຸກຍູ້ ໃຫ້ມີການ ຮັບເອົາຄວາມຮັບຜິດຊອບ ຂອງພວກທີ່ເຮັດລັດຖະປະຫານ ການປະຕິບັດຂອງພວກ ເຮົາໃນມື້ນີ້ໄດ້ເນັ້ນໃຫ້ເຫັນເຖິງການຕັດສິນໃຈຂອງພວກ ເຮົາ ແລະບັນດາພາຄີຂອງ ພວກເຮົາ ທີ່ຈະໃຊ້ການເມືອງ ແລະການເງິນກົດດັນ ຕໍ່ອຳນາດການປົກຄອງ ຕາບໃດທີ່ ພວກເຂົາຍັງບໍ່ຢຸດເຊົາການກໍ່ຄວາມຮຸນແຮງ ແລະເອົາບາດກ້າວທີ່ມີຄວາມໝາຍ ເພື່ອ ໃຫ້ເປັນທີ່ເຄົາລົບໃນຄວາມເຊື່ອຖືຂອງ ປະຊາຊົນ ” ທ່ານບລິງເກັນໄດ້ຊຸກຍູ້ໃຫ້ປະເທດອື່ນໆ ວາງມາດຕະການທີ່ຄ້າຍຄືກັນ ຕໍ່ພວກທະຫານ ຮວມທັງການຫ້າມຂາຍອາວຸດ ຍົກເລີກການຂາຍອຸບປະກອນທາງທະ ຫານ ແລະຢຸດເຊົາການຮ່ວມມືກັບບໍລິສັດຕ່າງໆທີ່ທະຫານເປັນເຈົ້າຂອງຢູ່ໃນປະເທດດັ່ງກ່າວ